CELEX: 32004R1558
Language: lv
Date: 2004-08-30 00:00:00
Title: Komisijas Regula (EK) Nr. 1558/2004 (2004. gada 30. augusts), ar ko groza Padomes Regulas (EEK) Nr. 2658/87 I pielikumu par kopējo muitas tarifu tarifiem un statistisko nomenklatūru

2.9.2004   
            
            
               LV
            
            
               Eiropas Savienības Oficiālais Vēstnesis
            
            
               L 283/7
            
         
      KOMISIJAS REGULA (EK) Nr. 1558/2004
   (2004. gada 30. augusts),
   ar ko groza Padomes Regulas (EEK) Nr. 2658/87 I pielikumu par kopējo muitas tarifu tarifiem un statistisko nomenklatūru
   EIROPAS KOPIENAS KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1987. gada 23. jūlija Regulu (EEK) Nr. 2658/87 par kopējo muitas tarifu tarifiem un statistisko nomenklatūru (1) un jo īpaši tās 9. panta 1. punkta a) apakšpunktu,
   tā kā:
   
               (1)
            
            
               Lai turpinātu saskaņošanas procesu ar starptautiskajiem standartiem, kurus izstrādājusi Starptautiskā olīveļļas padome un Uzturvielu kodekss (Codex Alimentarius), Komisijas 1991. gada 11. jūlija Regulā (EEK) Nr. 2568/91 par olīveļļas un olīvu atlikumu eļļas īpašībām un atbilstošām analīzes metodēm (2) un Regulas (EEK) Nr. 2658/87 I pielikumā ietvertās kopējās nomenklatūras 15. nodaļas 2. komentārā jāveic korekcijas dažām limitu vērtībām.
            
         
               (2)
            
            
               Padomes 2001. gada 23. jūlija Regula (EK) Nr. 1513/2001, kas groza Regulas Nr. 136/66/EEK un (EK) Nr. 1638/98 attiecībā uz palīdzības plāna derīguma termiņa pagarinājumu un olīveļļas kvalitātes stratēģiju (3), rada nepieciešamību pārskatīt Regulas (EEK) Nr. 2658/87 I pielikumā ietvertās kopējās nomenklatūras 15. nodaļas 2. komentāru.
            
         
               (3)
            
            
               Attiecīgi jāmaina arī Regula (EEK) Nr. 2658/87.
            
         
               (4)
            
            
               Šajā regulā paredzētie pasākumi ir saskaņā ar Muitas kodeksa komitejas atzinumu,
            
         IR PIEŅĒMUSI ŠO REGULU.
   1. pants
   Regulas (EEK) Nr. 2658/87 I pielikumu groza, kā tas izklāstīts pielikumā.
   2. pants
   Šī regula stājas spēkā nākamajā dienā pēc publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2004. gada 30. augustā
      
         
            Komisijas vārdā —
         
         
            Komisijas loceklis
         
         Frederik BOLKESTEIN
         
      
   
   
      (1)  OV L 256, 7.9.1987., 1. lpp. Regulā jaunākie grozījumi izdarīti ar Komisijas Regulu (EK) Nr. 2344/2003 (OV L 346, 31.12.2003., 38. lpp.).
   
      (2)  OV L 248, 5.9.1991., 1. lpp. Regulā jaunākie grozījumi izdarīti ar Regulu (EK) Nr. 1989/2003 (OV L 295, 13.11.2003., 57. lpp.).
   
      (3)  OV L 201, 26.7.2001., 4. lpp.
   
   
      PIELIKUMS
      Regulas (EEK) Nr. 2658/87 I pielikuma 15. nodaļā 2. papildu komentāru groza šādi.
      2. B) I) papildu komentāru groza šādi.
      Burtu g) groza šādi.
      
                  —
               
               
                  2) punktu aizstāj ar šo:
                  
                              “2)
                           
                           
                              saturam ātri iztvaikojošos halogenētos šķīdinātājos kopumā nepārsniedzot 0,20 mg/kg un katrā šķīdinātājā nepārsniedzot 0,10 mg/kg;”.